Af hverju tala börn ekki þegar þau fæðast ? Börn tala ekki við fæðingu af því að það er ekki meðfæddur eiginleiki að kunna tungumál . Rannsóknir hafa sýnt að í vinstra heilahveli eru málstöðvar sem sjá um mismunandi þætti móðurmálsins . Máltökunni eru einnig sett ákveðin tímamörk frá náttúrunnar hendi . Barn verður að læra það sem við nefnum móðurmál á tímabilinu frá fæðingu og fram að kynþroska . Ef það gerist ekki er ekki hægt að tala um að barnið hafi móðurmál . Einnig benda rannsóknir til þess að börn nái ekki fullum tökum á móðurmáli sínu nema máltakan fari fram fyrir 4 - 6 ára aldurinn .